หลังจากที่มีเพศสัมพันธ์กับแฟน(สวมถุงยางอนามัยตรวจสอบแล้วปกติไม่มีขาดหรือรอยรั่วค่ะ)หลังจากผ่านไป2วันมีตกขาวกับเลือดกระปริกระปอยเป็นสะเก็ดๆมีกลิ่นเหม็นเน่าด้วยค่ะแล้วก็ยังรู้สึกเจ็บที่ปากช่องคลอดติดกับตรงรูทวารอยู่เล็กน้อยเลยสงสัยว่านี่จะเป็นการอักเสบติดเชื้อที่ช่องคลอดจากเพศสัมพันธ์ที่รุนแรงหรือจะเป็นเลือดล้างหน้าเด็กคะส่วนตัวอายุ21ปีมีภาวะประจำเดือนขาดอยู่แล้วค่ะหายไป2-3เดือนประจำเดือนก็มาทีแต่ถ้าช่วงไหนนอนดึกเครียดประจำเดือนก็จะหายไปอีกค่ะ(ล่าสุดมาวันที่8มี.ค. 63)ตอนนี้เลยค่อนข้างเครียดว่าจะท้องรึป่าวรบกวนคุณด้วยนะคะขอบค่ะ
สวัสดีค่ะ การมีเพศสัมพันธ์โดยใส่ถุงยางอนามัยที่ไม่มีรอยขาดหรือรั่วนั้น โอกาสตั้งครรภ์มีได้น้อยมากๆค่ะ อีกทั้งการใส่ถุงยางอนามัยยังจะช่วยป้องกันโรคติดต่อทางเพศสัมพันธ์ซึ่งมักทำให้เกิดเรื่องอขงปากมดลูกหรือช่องคลอดติดเชื้อได้ด้วยแต่อย่างไรก็ตามหากเป็นเพศสัมพันธ์ที่รุนแรง อาจทำให้มีการบาดเจ็บที่ช่องคลอดหรือปากมดลูกเกิดเป็นแผล มีเลือดออก มีตกขาวผิดปกติ เกิดอาการเจ็บหรือระคายเคืองช่องคลอดได้เช่นกันค่ะ หรืออาจเป็นเชื้ออื่นๆที่ไม่สัมพันธ์กับโรคติดต่อทางเพศสัมพันธ์เช่นเชื้อราในช่องคลอดแนะนำการไปพบสูตินรีแพทย์เพื่อตรวจหาสาเหตุที่แน่ชัดค่ะ ว่าเลือดที่ออกผิดปกติในช่องคลอดและเจ็บร่วมด้วยนั้น เกิดจากอะไร เบื้องต้นงดการมีเพศสัมพันธ์ไปก่อน ไม่สวนล้างช่องคลอด ยังไม่ซื้อยาเหน็บใดๆมาใช้เองส่วนเรื่องประจำเดือนมาไม่สม่ำเสมอ ไม่มาทุกเดือนนั้น อาจมีสาเหตุได้หลายอย่างเช่นถุงน้ำหลายใบในรังไข่ พังผืดมดลูก ผนังมดลูกบาง หรือโรคไทรอยด์ทำงานผิดปกติ แนะนำแจ้งแพทย์ที่ดูแลอีกครั้งเพื่อหาสาเหตุไปพร้อมๆกันค่ะ อาจซื้อชุดตรวจครรภ์ทางปัสสาวะมายืนยันเรื่องการตั้งครรภ์ก่อนได้ ให้ผลบวกได้ตั้งแต่ 10-14 วันหลังปฏิสนธิ แต่หากใส่ถุงยางทุกครั้ง โอกาสตั้งครรภ์มีน้อยค่ะ